Encara que a luenga más charrata d'o país ye a luenga anglesa, no en tien garra luenga oficial, a tamas de que l'anglés ye a luenga oficial de facto. Sindembargo, se i charran encara quantas luengas d'os indios americans, y a mayor parte d'os inmigrants charran a suya luenga orichinaria, destacando l'italián, l'alemán u o chinés, encara que se i charran quasi todas as luengas. Antiparte, o castellán ye a luenga charrata d'antis de dentrar en os Estatos Unitos de parte d'os estatos d'o sudueste d'o país, amás d'estar a luenga d'un numero muit important d'inmigrants en o sieglo XX. Ista inmigración, muit variata en os suyos orichens, fa que os Estatos Unitos sigan uno d'o países con mayor diversidat etnica d'o mundo.[1]